kardosdrur/scandi-wiki huggingface dataset:
Harritslevgård

Harritslevgård eller Harridslevgård er et gammelt krongods, som nævnes første gang i 1231 som "Haræslef" og hørte under kronen til 1327. Harritslevgård er nu en avlsgård under Gyldensteen Gods. Gården ligger i Skovby Sogn, Skovby Herred, i Nordfyns Kommune. Hovedbygningen er opført i 1606 og ombygget i 1753. Parken er på 3,3 hektar. Hovedbygningen er omdannet til hotel.

Haræslef nævnes helt tilbage i Kong Valdemar 2. Sejrs Jordebog af 1231 som hørende under kronens slotte.

I 1589 overtog rigsråd Breide Rantzau middelalderborgen, som han nedrev, og i 1606 stod den nuværende renæssancebygning færdig i tre stokværk og med et stort, ottekantet trappetårn ud til slotsgården. Hovedportalens sandstensplader mellem to sandstensskulpturer bærer Breide Rantzaus og hans tre hustruers navne samt byggeåret 1606. Hovedbygningen har svungne, sandstensafdækkede gavle og karnapper, ligesom den smykkes af liljeformede smedejernsankre.

Senere periode fremstod slottet med hvidkalkede mure, men står nu i de oprindelige røde munkesten.

Harritslevgård er på 153 hektar.

Harritslevgård er per maj 2023 til salg for 20 millioner kr. efter at have været sat til salg for 28 millioner kr.

Ejere af Harritslevgård 
 (1231-1327) Kronen
 (1327-1330) Kong Erik af Sverige
 (1330-1560) Kronen
 (1560-1571) Jørgen Svave
 (1571-1589) Slægen Svave
 (1589-1618) Breide Rantzau
 (1618-1623) Cai Rantzau
 (1623-1631) Anne Lykke gift Rantzau
 (1631) Sophie Caisdatter Rantzau gift Ulfeldt
 (1631-1659) Laurids Ulfeldt
 (1659-1663) Christence Lykke gift von Arenstorff / Kaj Lykke
 (1663-1667) Frederik von Arenstorff
 (1667-1682) Forskellige Ejere
 (1682-1717) Jens Lassen / Augusta Elisabeth von Rumohr gift Arenstorff
 (1717-1718) Hans Jensen Lassen
 (1718-1719) Christiane Hoppe gift (1) Lassen (2) Hagedorn
 (1719-1740) Philip Johan Hagedorn
 (1740-1769) Christiane Hoppe gift (1) Lassen (2) Hagedorn
 (1769) Anna Elisabeth Hansdatter Lassen gift Bardenfleth
 (1769-1771) Johan Frederik Bardenfleth 
 (1771-1810) Johan Frederik Bardenfleth 
 (1810-1829) Johan Frederik Bardenfleth 
 (1829-1837) Andreas Erich Heinrich Ernst lensgreve Bernstorff-Gyldensteen
 (1837-1898) Johan Hartvig Ernst lensgreve Bernstorff-Gyldensteen
 (1898-1934) Hugo Kuno Georg lensgreve Bernstorff-Gyldensteen
 (1934-1954) Erich Adolph Ernst lensgreve Bernstorff-Gyldensteen
 (1954-1963) Carl Johan Friedrich Frantz Hugo Mogens lensgreve Bernstorff-Gyldensteen
 (1963-1985) Frank Nicolajsen (hovedbygningen+parken)
 (1963-1984) Carl Johan Friedrich Frantz Hugo Mogens lensgreve Bernstorff-Gyldensteen (avlsgården+jorden)
 (1984) Frants Erich lensgreve Bernstorff-Gyldensteen (avlsgården+jorden)
 (1985-2023) Hermann og Ingelise Schimko (hovedbygningen+parken)

Eksterne henvisninger 
 Harridslevgård Slots hjemmeside
 Harritslevgaard  på  danskeherregaarde.dk
 Harridslevgaard - vidunderligt renaissanceslot på Fyn - Ejendomsmægler Pernille Sams

Herregårde i Nordfyns Kommune
Herregårde i Odense Amt
Fredede slotte og herregårde i Danmark
Fredede bygninger, konstruktioner og anlæg i Nordfyns Kommune
Hofmansgave

Hofmansgave er en gammel hovedgård, som nævnes første gang i 1483, kaldt Knyle, kaldt Qvitzowsholm fra 1588, kaldt Roseneje fra 1683 og kaldt Bøttigersholm fra 1718. Navnet Hofmansgave er fra 1785. Gården ligger tæt ved den nordvestlige ende af Odense Fjord, i Norup Sogn, Lunde Herred, Nordfyns Kommune. Hovedbygningen er opført i 1784-1787 ved J. C. Seyffert. 

Hofmansgave Gods er på 1100 hektar

Parken 
Der er offentlig adgang til den 7 hektar store park med museum fra 15. maj til 15. oktober fra kl. 9.00 til kl. 16.30.

I parken findes et lille Kartoffelmuseum, som er åbent fra påske til ca. 1. oktober. Der er gratis adgang. 

Parken rummer desuden et mindre, nyrestaureret skitsemuseum, dels med skitser og forstudier af malerinden Ellen Hofman-Bang, dels med en række gipsskulpturer af billedhuggerinden Ausa Hofman-Bang (entré 10 kr.). Åbent fra forår til efterår.

Ejere af Hofmansgave 

 (1483-1510) Anders Drage
 (1510-1588) Forskellige Ejere
 (1588-1610) Frederik Qvitzow
 (1610-1656) Jørgen Qvitzow
 (1656-1677) Birgitte Gjøe gift Qvitzow
 (1677-1683) Erik Qvitzow
 (1683) Christian von Pappenheim
 (1683) Anna Margrethe Eriksdatter Qvitzow gift von Pappenheim
 (1683-1695) Jens Rosenkrantz
 (1695-1697) Beate Sehested gift Rosenkrantz
 (1697-1718) Jørgen Jensen Rosenkrantz
 (1718-1735) Johan Frederik Bøttiger
 (1735-1742) Constance Johansdatter Bøttiger
 (1742-1745) Christen Nøragger
 (1745-1754) Søren Lund
 (1754-1759) Mikkel Lange
 (1759) Enke Fru Lange
 (1759-1760) Christian Mikkelsen Lange
 (1760-1771) Johan D. Mikkelsen Lange
 (1771-1780) Niels Kragh Mikkelsen Lange 
 (1780-1783) Johan Frederik von Bardenfleth
 (1783-1785) Niels de Hofman 
 (1785-1855) Niels de Hofman-Bang 
 (1855-1886) Niels Erik de Hofman-Bang 
 (1886-1929) Niels Erik de Hofman-Bang 
 (1929-1934) Charlotte Louise Carlsdatter Müller gift de Hofman-Bang
 (1934-1951) Niels Oluf de Hofman-Bang 
 (1951) Inger Nielsdatter de Hofman-Bang / Ebba Nielsdatter de Hofman-Bang / Ellen Nielsdatter de Hofman-Bang
 (1951-) Stiftelsen Hofmansgave

Eksterne henvisninger 

 Stiftelse Hofmansgave

Herregårde i Nordfyns Kommune
Herregårde i Odense Amt
Fredede slotte og herregårde i Danmark
Slægten Hofman
Fredede bygninger, konstruktioner og anlæg i Nordfyns Kommune
Louisenlund (Slesvig)

Louisenlund eller Luisenlund (oprindelig Teglhave) er en herregård beliggende ved Sliens Store Bredning i Sydslesvig. Administrativt hører Louisenlund under Gyby Kommune i Rendsborg-Egernførde kreds i den nordtyske delstat Slesvig-Holsten. I kirkelig henseende hører lokaliteten under Kosel Sogn. Sognet lå i den danske periode delvis i Hytten Herred (Gottorp Amt, senere Hytten Amt). Louisenlund Gods er på 300 hektar.

Historie 
Gårdens ældste navn er Teglhave. Under godset hørte nabobyerne Gyby og Esbrem. med kådnerstedet Arnsbjerg (Ahrensberg), avlsgården Carlsgård (hvis jorder består af opdyrkede mose- og hedeland) og den lille gård Kronsrød (Kronsrott). I 1563 kom gården til Hytten Herred (Gottorp Amt), i 1741 til det fra Gottorp adskilte Hytten Amt. Efter at Christian 7. i 1770 overlod området til sin søster Louise, der var gift med landgreven Carl af Hessen, blev den nuværende hovedbygning opført som sommerresidens for statholderne på Gottorp slot. Gården skiftede navnet til Louisenlund og fik nu status som adelsgods. Louise var datter af Frederik 5. og dronning Louise. Carl af Hessen var kendt som frimurer, spiritist og alkemist. Det var ham, som opførte et såkaldt alkymist- og frimurertårn i parken ved Louisenlund. 

Senere overgik godset til det lyksborgske fyrstehus. Gården kom dermed i kongehusets eje. Som følge af patrimonialjurisdiktionens afskaffelse i 1853 kom Louisenlund under det nyoprettede Egernførde Herred.  

Siden 1949 har Louisenlund været en tysk eliteskole for elever fra og med 5. klasse, og hvor de kan tage alle statsligt anerkendte afgangseksamener (→Louisenlund (skole)).

Ejere af Louisenlund 

 (1517-1535) Schack Sehestedt
 (1535-1549) Sivert Sehestedt
 (1549-1563) Stellanus Sehestedt
 (1563-1586) Adolf af Gottorp
 (1586-1587) Frederik 2. af Gottorp
 (1587-1590) Philip af Gottorp
 (1590-1616) Johan Adolf af Gottorp
 (1616-1659) Frederik 3. af Gottorp
 (1659-1663) Christian Albrecht af Gottorp
 (1663-1665) Ernst Christoph von Günterroth
 (1665-1703) Friedrich von Günterroth
 (1703-1713) Adelheid von der Wisch gift von Günterroth
 (1713-1730) Frederik 4.
 (1730-1746) Christian 6.
 (1746-1766) Frederik 5.
 (1766-1770) Christian 7.
 (1770) Louise af Danmark-Norge, gift af Hessen-Kassel
 (1770-1831) Carl landgreve af Hessen-Kassel
 (1831-1848) Louise Caroline prinsesse af Hessen-Kassel, gift Slesvig-Holsten-Sønderborg-Beck
 (1848-1878) Carl af Slesvig-Holsten-Sønderborg-Glücksborg
 (1878-1885) Frederik af Slesvig-Holsten-Sønderborg-Glücksborg
 (1885-1934) Frederik Ferdinand af Slesvig-Holsten-Sønderborg-Glücksborg
 (1934-1965) Frederik 2. af Slesvig-Holsten-Sønderborg-Glücksborg
 (1965-1980) Peter af Slesvig-Holsten-Sønderborg-Glücksborg
 (1980-) Christoph af Slesvig-Holsten-Sønderborg-Glücksborg

Eksterne henvisninger 

 Kostskole Louisenlunds netsted

Noter 

Herregårde i Slesvig-Holsten
Slotte i Slesvig-Holsten
Brunede kartofler

Brunede kartofler er en dansk specialitet, som særligt spises juleaften sammen med flæskesteg, and eller gås og hvide kartofler samt rødkål. Den særlige brune farve opstår ved, at kartofler, der er kogt og pillet i forvejen, vendes på en stegepande i en blanding af sukker og smør, hvorved kartoflerne karameliseres.

I bogen Toute la pomme de terre af Lucienne Desnoues fra 1978 om kartoffelretter fra hele verden er brunede kartofler den danske repræsentant under betegnelsen "Pommes de terre danoises".

Eksterne henvisninger

Mad fra Danmark
Kartoffelretter
Julemiddag
Sønderjyske herreder

Sønderjylland eller Slesvig er inddelt i historiske herreder.

Barvidsyssel 
 Frøs Herred
 Kalvslund Herred
 Tyrstrup Herred
 Gram Herred
 Haderslev Herred
 Rangstrup Herred (senere delt i Nørre Rangstrup Herred og Sønder Rangstrup Herred)

Ellumsyssel 
 Slogs Herred
 Rise Herred
 Lundtoft Herred
 Nybøl Herred (Sundeved)
 Viding Herred (Wiedingharde)
 Kær Herred (Karrharde)

Istedsyssel 

 Nørre Gøs Herred (Nordergoesharde) med tingsted Bredsted
 Sønder Gøs Herred (Südergoesharde) med tingsted Hatsted
 Vis Herred (Wiesharde) med tingsted Hanved
 Ugle Herred (Uggelharde)
 Husby Herred (Husbyharde) med tingsted Husby
 Ny Herred (Nieharde)
 Strukstrup Herred (Struxdorfharde) 
 Slis Herred (Schliesharde) eller Schleiharde
 Arns Herred (Arensharde) mit tingsted Skovby

Fræslet 
 Risby Herred (Risebyharde) 
 Hytten Herred (Hüttener Harde) 
 Krop Herred (Kroppharde) 
 Kamp Herred, Hohn Herred eller Sorg Herred (''Hohner Harde)

Udlande 
 Bøking Herred Bökingharde
 Horsbøl Herred eller Hviding Herred Wiedingharde (til Ellumsyssel)
 Virik Herred (Langenæs) Wiriksharde
 Beltring Herred (oversvømmet) Beltringsharde
 Før Østerherred (Før) Föhr Osterharde
 Før Vesterherred Föhr Westerharde
 Pelvorm Herred (Pelvorm) Pellwormharde
 Edoms Herred med Rungholt (oversvømmet) Edomsharde
 Lundebjerg Herred (Nordstrand) Lundbergharde
 Sild Herred Sylt
 Ejdersted Herred (Tønning Herred / Ejdersted øst) Eiderstedt
 Everschop ((Garding Herred / Ejdersted nordvest) Evershop 
 Udholm (Holmbo Herred / Ejdersted vest) Utholm

Nyere sønderjyske herreder

Haderslev Amt 
Nørre Rangstrup Herred
Sønder Tyrstrup Herred

Sønderborg Amt 
Als Nørre Herred
Als Sønder Herred

Tønder Amt 
Hviding Herred
Tønder, Højer og Lø Herred
(Møgeltønder Herred)

Aabenraa Amt 
Sønder Rangstrup Herred

Se også 
 Slesvigs amter (før 1864)
 Danske herreder

Herreder
Sønderjylland (på tværs af landegrænser)
Hanekro

Hanekro (Galeopsis) er en slægt med ca. 10 arter, der er udbredt i Europa, Vest- og Nordasien. Det er enårige urter med stive, firkantede stængler. Bladene er modsatte, og blomsterne er samlet i kranse ved de øverste bladhjørner. Blomsterne er uregelmæssige sådan at det øverste kronblad er omdannet til en konveks overlæbe, mens de øvrige danner tre kronflige. Frugterne er 4-delte spaltefrugter. Her omtales kun de arter, som er vildtvoksende eller naturaliserede i Danmark.

 Almindelig hanekro (Galeopsis tetrahit)
 Gul hanekro (Galeopsis segetum)
 Hamphanekro (Galeopsis speciosa)
 Sandhanekro (Galeopsis ladanum)
 Skovhanekro (Galeopsis bifida)
 Smalbladet hanekro (Galeopsis angustifolia)

Læbeblomst-familien
Tobias Grahn

Tobias Grahn (født 5. marts 1980 i Karlskrona) er en svensk tidligere fodboldspiller. Grahn spillede primært på den offensive midtbane.

Karriere 
Grahn debuterede i en lokal klub, hvorfra han blev hentet til Östers IF. Siden har han spillet i en række forskellige klubber, herunder Vålerenga Fotball, Lyngby Boldklub, AGF (og udlejet herfra til OB), inden han skiftede til den spanske klub Gimnàstic de Tarragona, der dog hurtigt udlejede ham til tyske Hertha BSC Berlin.

Randers FC 
Den 28. januar 2009 blev det offentliggjort, at Grahn havde skrevet en tre-årig kontrakt med Randers FC. Opholdet i Randers FC var imidlertid ikke succesfuldt, og den 12. november 2009 meddelte parterne, at Grahns kontrakt var ophævet med øjeblikkelig virkning.

Brønshøj BK 
I marts 2013 indgik Grahn kontrakt med den danske 1. divisionsklub Brønshøj Boldklub.

Gentofte-Vangede IF 
I august 2014 skiftede Grahn til Gentofte-Vangede IF, fordi han kendte klubbens træner, Søren Fjorting fra deres fælles fortid i Lyngby Boldklub.

Landshold 
Grahn nåede at spille fire kampe og score ét mål for Sveriges landshold.

Referencer

Eksterne henvisninger 

Fodboldspillere fra Sverige
Fodboldspillere fra AGF
Fodboldspillere fra Lyngby Boldklub
Fodboldspillere fra Randers FC
Fodboldspillere fra Odense Boldklub
Fodboldspillere fra Östers IF
Fodboldspillere fra Hertha BSC Berlin
Fodboldspillere fra Vålerenga IF
Fodboldspillere fra Brønshøj Boldklub
Fodboldspillere fra Mjällby AIF
Fodboldspillere fra Gimnàstic de Tarragona
My Reflection

My Reflection (2000) er en DVD-udgivelse af ABC-program, omhandlende den amerikanske sangerinde, Christina Aguilera. Den opnåede en førsteplads på amerikanske hitlister og blev desuden guld-certificeret.

Musikvideoer og DVD-er
Stripped Live in the UK

Stripped Live in the UK (2004) er en dvd-udgivelse med den amerikanske sangerinde, Christina Aguilera. Den rummer en komplet optagelse af en koncert på hendes Stripped Tour (uden "Make Over") live fra Wembley Arena, London, England, udvidet af WB og MTV. Den opnåede en tredjeplads på amerikanske hitlister og blev desuden platin-certificeret.

Musikdokumentarfilm
Trævlekrone

 
Trævlekrone (Silene flos-cuculi) er en 20-50 cm høj urt, der vokser på fugtige enge. Planten indeholder saponin, som er skumdannende og volder ubehag ved indtagelse. Den tidlige blomstring og den rige, lyserøde blomstring gør planten velegnet i blomsterenge.

Beskrivelse 
Trævlekrone er en flerårig urt med en opstigende vækst. Det første år dannes der en bladroset, som i reglen også overvintrer. Bladene i rosetten er linjeformede (eller let spatelformede) og helrandede med hvide hår ved bladgrunden. Stænglerne er glatte og runde i tværsnit. Stængelbladene er modsatte og linjeformede med hel rand. Oversiden er lyst blågrøn, mens undersiden er en smule lysere. Blomstringen sker i maj-august, hvor man kan se de rødviolette blomster samlet i små stande fra bladhjørner og ved enden af skuddene. Frugten er en kapsel med mange frø.

Rodnettet består af en kort rodstok, som bærer en pælerod og et stort antal siderødder.

Højde x bredde og årlig tilvækst: 0,40 x 0,40 (40 x 5 cm/år).

Voksested 
Planten er naturligt forekommende i Europa, Kaukasus og Sibirien, mens den er naturaliseret i Nordamerika. Den er knyttet til fugtige enge, og det er også dér, man finder den i Danmark, hvor den er temmelig almindelig.

Højstaudevegetationen langs Gudenåen rummer denne art sammen med bl.a. alm. fredløs, kattehale, alm. skjolddrager, angelik, blåhat, djævelsbid, engkabbeleje, gederams, gul fladbælg, gærdesnerle, hamphjortetrøst, hyldebladet baldrian, knoldet brunrod, kærgaltetand, kærtidsel, lodden dueurt, lysesiv, musevikke, nyserøllike, rørgræs, stor skjaller, strandkvan og sværtevæld.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Røde blomster
Flerårige urter
Haveplanter
Engplanter
Priser og nomineringer modtaget af Christina Aguilera

Følgende er en oversigt over den amerikanske sangerinde, Christina Aguileras priser og præstationer.

Hitsingler
De følgende singler er blevet nummer 1. Skemaet viser deres højeste placering i USA, England, Canada, Australien og Tyskland. 

<div align="center">

<div align="left">

Priser og præstationer

Christina Aguilera
Emilija Turej

Emilija Turej (  ; født 6. oktober 1984) er en russisk håndboldspiller der siden 2010 har spillet for den spanske klub Itxako. Hun er fra byen Astrakhan i Rusland. Hendes mor er fra Rusland, og hendes far er fra Sierra Leone i Afrika.

Hun skrev en treårig kontrakt med Slagelse DT i juni 2005. Hun kom fra klubben HK Astrakhanotjka. Inden Emilija Turej kom til Slagelse var hun nummer 2 på den russiske topscorerliste med 232 mål i 35 kampe.

Turej har endvidere optrådt på det russiske landshold. Hun var med omkring A-landsholdet i 2002. Hun har også spillet på U-landsholdet og der har hun bl.a. vundet U VM 2003 i Makedonien.

Emilija Turej var førstevalg på højre fløj i Slagelse DT, og sammen med Jekaterina Marennikova er hun den foretrukne venstre fløj på det russiske landshold. Hun scorede 84 mål i 19 kampe for Slagelse i sæsonen 2006/07. 

Hun er taget med Anja Andersen til FCK i sæsonen 2008/09 sammen med 8 andre Slagelse-spillere. Hun var med til at vinde OL-sølv ved OL i Beijing 2008 og tog endnu en medalje til samlingen i EM i Makedonien 2008. Det blev en bronze. Hun har altså vundet 2 VM-guld, 1 EM-sølv, 1 EM-bronze og en OL-sølv siden 2005. Også 2 GF world cup medaljer af guld og en bronze er det blevet til.

Hun sprang GF World Cup  2009 over, men vender tilbage når Rusland skal kæmpe til VM i Kina.

Kilder 

Håndboldspillere fra Rusland
Håndboldspillere fra Slagelse FH
Håndboldspillere fra FC København Håndbold
Personer fra Astrakhan
Bai-D

Andreas Bai Duelund, bedre kendt som Bai-D, danner sammen med Orgi-E og Rune Rask hip-hop gruppen Suspekt, hvis debutalbum Suspekt blev udgivet i 1999. Det er siden blevet fulgt op med de anmelderroste succeser Ingen Slukker The Stars, Prima Nocte, Elektra, V og 100% Jesus

Bai-D var også med i gruppen Selvmord, der bestod af Rune Rask, Orgi-E, Jonas Vestergaard og Liam O'Connor. I denne gruppe rappede han og skrev tekster.

Eksterne henvisninger 
 
 

Hiphoppere fra Danmark
Rappere fra Danmark
Personer fra Albertslund
Selvmord (gruppe)
Suspekt
Radiometer (virksomhed)

Radiometer Danmark A/S, oprindeligt Ingeniørfirmaet Aagaard Nielsen & Schrøder, er en dansk virksomhed med hovedkvarter på Åkandevej 21 i Brønshøj.

Historie 
Radiometer blev etableret i 1935 af to nybagte civilingeniører, Carl Schrøder (1907-1964) og Børge Aagaard Nielsen (1909-1997). Virksomheden producerede oprindeligt måleinstrumenter til radioindustrien. På opfordring af Carlsberg Laboratoriets forstander S.P.L. Sørensen udviklede de to iværksættere i 1937 PHM1, et af verdens første elektroniske pH meter til bestemmelse af surhedsgrad.

Radiometer, der under besættelsen lå på Bernhard Bangs Allé på Frederiksberg, blev saboteret.

I forbindelse med polio-epidemien i København i 1952 udviklede virksomeden i et tæt samarbejde med forskere på danske hospitaler apparater til diagnosticering af sygdommen, hvorefter virksomheden i 1954 påbegyndte produktion af medicotekniske apparater. Radiometers første medicotekniske apparat hed Astrup Apparatus E50101 efter idé af den senere professor Poul Bjørndahl Astrup. I 1973 introducerede Radiometer ABL1, verdens første automatiske apparat til måling af blodgas, der gør brug af en microprocessor.

Siden har Radiometer produceret en omfattende række af kliniske måleinstrumenter til analyse af blodprøver og udstyr til overvågning af kritisk syge patienter.

I 1964 blev Radiometer omdannet til et aktieselskab. I 1975 flyttede store dele af produktionen til Frederikssundsvej 265. Bygningen blev tegnet af arkitekt Mogens Black-Petersen. Hovedsædet og udvikling forblev på Emdrupvej 72. Siden flyttede firmaet jan. 1995 til Åkandevej 21, i Brønshøj til et hovedsæde også tegnet af Mogens Black-Petersen.

Omkring 1977 blev Radiometer splittet op i måleinstrumenter til radioindustrien og den medicotekniske del.

Radiometer blev derefter delt mellem tvillingebrødrene Johan Schrøder/Henrik Schrøder og Børge Aagaard Nielsen. Johan Schrøder tog den medikotekniske del Radiometer Medical. Henrik Schrøder og Børge Aagaard Nielsen tog måleinstrumenterne. Radiometer Electronics (RE) er nu lukket.
    
Radiometer Medical er nu overtaget af amerikanske Danaher Corporation, der senere har oprettet Danrad ApS.

På Radiometer lå der tidligere et pH reference laboratorium, nu flyttet til Danmarks Nationale Metrologiinstitut (DFM) i Lyngby.

Direktion 
 1935-1964: Carl Schrøder
 1964-1971: Børge Aagaard Nielsen
 1971-1973: Erik B. Rasmussen
 1973-2004: Johan Schrøder
 2004-2015: Peter Kürstein
 2015-20xx: Henrik Schimmell

Fodnoter

Eksterne henvisning 
 Radiometer Danmark
 Radiometer Medical

Etableret i 1935
Virksomheder i København
Brønshøj-Husum
Elektronikvirksomheder i Danmark
Tidligere virksomheder på Frederiksberg
In the Zone

In The Zone er et album af Britney Spears udgivet i 2003. Fra albummet kommer singlerne "Me against the Music", "Everytime" og "Toxic"

Nummerliste 
 "Me Against the music" (feat. Madonna)
 "(I got that) boom boom" (feat. Ying Yang Twins)
 "Showdown"
 "Breathe on me"
 "Early mornin'"
 "Toxic"
 "Outrageous"
 "Touch of my hand"
 "The hook up"
 "Shadow"
 "Brave new girl"
 "Everytime"
 "Me Against the music" (feat. Madonna) rishi rich's desi kulcha remix
 "The answer" (bonus track)

Album fra 2003
Britney Spears-album
Poul Astrup

Poul Bjørndahl Astrup (14. august 1915 i Søndbjerg – 30. november 2000) var en dansk laboratoriekemiker, overlæge ved Rigshospitalets centrallaboratorium 1954-1979. I 1964 blev Astrup Danmarks første professor i klinisk kemi. 

Han var søn af lærer Anders Astrup (død 1936) og og hustru Louise f. Bjørndahl (død 1953), blev student fra Birkerød Statsskole 1933, tog medicinsk eksamen 1939 og blev dr.med. 1944. Under besættelsen var han videnskabelig assistent ved Københavns Universitets biokemiske institut 1940-44 og på Finseninstituttet 1944-46. Samtidig var Astrup aktiv modstandsmand i Frit Danmark.

Efter kandidatstillinger på Rigshospitalet og Blegdamshospitalet 1946-48 blev han 2. reservelæge i De Gamles By 1948-50, ved Blegdamshospitalets medicinske afdeling 1950-52 og var laboratorieforstander ved Blegdamshospitalet 1952-54. Som chef på dette sygehus fandt han under den danske polioepedimi 1952-53 nøglen til styring af åndedrættet, ved at måle syre-base forholdet i blodet, det der senere kaldes blodgasanalyse (iltmætning).

Han blev dernæst overlæge ved Rigshospitalets centrallaboratorium 1954, lektor i klinisk kemi og laboratorieteknik ved Københavns Universitet 1958 og professor fra 1964.

Astrup kontaktede Radiometer, der havde produceret et elektronisk pH meter. Det blev til et samarbejde, der endte i Astrup Apperatus E50101, og senere i ABL1.

Astrup modtog Overlæge Espersens Hæderspris 1960, holdt årets Maltheforelæsning i Det Norske Medicinske Selskab i 1967, fik Novo Prisen 1970, Hjerteprisen 1971 og var æresmedlem af The Association of Clinical Biochemists, London 1971. Han blev dr.scient. h.c. ved universitetet i Edinburgh 1972 og modtog hædersprisen fra Overlæge Th. E Hess Thaysen og Hustrus Fond 1973.

Han var tillige formand for Studentersamfundet 1939-41, medlem af tilsynsrådet for undervisningen af hospitalslaboranter ved Teknologisk Institut 1954; censor i skriftlig biokemi og fysiologi ved Københavns Universitet 1955-62, medredaktør af Bernth og Hagens: Medicinsk Kompendium 1955-65, formand for Dansk Selskab for Klinisk Kemi og Klinisk Fysiologi 1956-61, medlem af byggeudvalget vedr. Rigshospitalet 1956-62, formand for Selskabet for teoretisk og anvendt Terapi 1957, redaktør af Scand. Journ. Clin. Lab. Invest fra 1958, medlem af bestyrelsen for Det medicinske Selskab i København 1958-63, medleder af Medicinsk Laboratorium fra 1963, medlem af bestyrelsen for Dansk Selskab for medicinsk Databehandling 1966-69, medlem af et i h.t. Lægelovens § 14 nedsat udvalg for klinisk kemi 1963-69, af specialistnævnet vedr. bedømmelse af ansøgning om anerk. som speciallæge i klinisk kemi 1963-69, medredaktør af Biochemistry, Section II B of Excerpta Medica,ud medredaktør af Atherosclerosis 1970 og præsident for 8th. International Congress on Clinical Chemistry 1972.

Referencer

Kilder 
 Kraks Blå Bog 1974
 Opslag i Modstandsdatabasen

Eksterne henvisninger 
 

Medlemmer af Frit Danmark
Videnskabsfolk fra Danmark
Læger fra Danmark
Professorer fra Københavns Universitet
Danskere i 1900-tallet
Foreningsformænd fra Danmark
Personer i Kraks Blå Bog (afdøde)
Biokemikere fra Danmark